**ZÁPISNICA (č.2)**

**z vyhodnotenia ponúk na základe kritérií na vyhodnotenie ponúk v súlade so zákonom
č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov** (ďalej len „zákon“)

1. **Identifikácia verejného obstarávateľa:**

Názov organizácie: Univerzita Komenského v Bratislave

Sídlo: Šafárikovo nám. 6, P. O. BOX 440, 814 99 Bratislava 1

IČO: 00 397 865

Web: http://uniba.sk

Kontaktná osoba: Ing. Lenka Batková

**2. Identifikácia verejného obstarávania:**

Predmet zákazky: „Rekonštrukcia kultúrnej pamiatky Univerzity Komenského na Vajanskom nábreží 10, Bratislava - adaptácia objektu pre potreby výučby UK“

Vestník EÚ (TED): 424766-2024,OJ S 137/2024 zo dňa 16.07.2024

Vestník verejného obstarávania: 137/2024 zo dňa 17.7.2024 pod značkou 17270-MSP

Postup verejného obstarávania: nadlimitná zákazka na uskutočnenie stavebných prác § 66

 ods. 7 zákona

Lehota na predkladanie ponúk: 18.10.2024 do 12.00 hod.

Otváranie ponúk: 18.10.2024 o 12:37:37 hod.

**3. Priebeh vyhodnocovania ponúk na základe kritérií na vyhodnotenie ponúk a predbežné poradie uchádzačov****:**

 Komisia zriadená na otváranie ponúk, vyhodnotenie splnenia podmienok účasti a vyhodnotenie ponúk (ďalej len „komisia“) po vylúčení uchádzača (skupiny dodávateľov) Združenie firiem VW WACHAL a.s., YUCON, s.r.o. pristúpila k vyhodnoteniu ponuky uchádzača umiestnenom predbežne na prvom mieste - HORNEX, a.s..

|  |  |  |  |  |  |
| --- | --- | --- | --- | --- | --- |
| **P. č.** | **Identifikácia uchádzača** | **Počet pridelených bodov za kritérium K1** | **Počet pridelených bodov za kritérium K2** | **Výsledný počet bodov pridelený za obidve kritéria** | **Výsledné poradie** |
| 1. | SOAR sk, a.s.Pri Rajčianke 49010 01 ŽilinaIČO: 50442201 | 59,20 | 30 | 89,20 | 2. |
| 2. | Združenie firiem VW WACHAL a.s., YUCON, s.r.o.Tylova 220/17767 01 KroměřížIČO: 25567225 | 70 | 30 | 100 |  vylúčená  ponuka |
| **3.** | **HORNEX, a.s.****Agátová 4D****841 01 Bratislava****IČO:35802570** | **62,85** | **30** | **92,85** | **1.** |
| 4. | BAUSKA, s.r.oMagnezitárska 11/B040 01 KošiceIČO: 46447156 | 66,29 | 8 | 74,29 | 4. |
| 5. | PAMARCH s.r.oŠtefánikova trieda 4/7949 01 NitraIČO:46282041 | 54,71 | 24 | 78,71 | 3. |

Podľa návrhu na plnenie kritéria sa predbežne prvým uchádzačom podľa počtu pridelených bodov stal uchádzač:

**HORNEX, a.s.**

**Agátová 4D**

**841 01 Bratislava**

**IČO:35802570**

Úlohou komisie bolo preveriť skúsenosti stavbyvedúceho, ktoré uchádzač **HORNEX, a.s.** uviedol v návrhu na plnenie kritéria.

Jednotlivým kontaktným osobám uvedeným v tabuľke k podkritériu č. 2 komisia zaslala mailovú žiadosť (príloha č. 1 tejto zápisnice) k prevereniu pravdivosti údajov uvádzaných uchádzačom a k overeniu informácie, či stavbyvedúcim na daných stavbách bol uchádzačom deklarovaný Ing. Jaroslav Čendula. Komisia zistila nasledovné informácie:

1. Skúsenosť – odberateľ potvrdil referenciu, pričom p. Čendula bol po celú dobu stavbyvedúcim,
2. Skúsenosť - odberateľ potvrdil referenciu, pričom p. Čendula bol po celú dobu stavbyvedúcim,
3. Skúsenosť – odberateľ potvrdil referenciu, pričom p. Čendula bol po celú dobu stavbyvedúcim,
4. Skúsenosť – odberateľ potvrdil referenciu, pričom p. Čendula bol po celú dobu stavbyvedúcim,
5. Skúsenosť- odberateľ potvrdil referenciu, pričom p. Čendula bol po celú dobu stavbyvedúcim,
6. Skúsenosť - neprišla odpoveď, telefonicky sa nepodarilo takisto nič overiť.

Komisia pristúpila k posúdeniu mimoriadne nízkej ponuky. Komisia identifikovala, že cena viacerých položiek v ponuke uchádzača sa javí ako mimoriadne nízka.

Komisia porovnávala ponuku uchádzača najmä s ohľadom na relevantný trh, opis predmetu zákazky a predpokladanú hodnotu zákazky, konkrétne porovnala ceny jednotlivých položiek predmetu zákazky z ponuky vo vzťahu k cene určenej odborne spôsobilou osobou v rámci zisťovania predpokladanej hodnoty zákazky.

Komisia pristúpila k vyhodnoteniu mimoriadne nízkej ponuky nasledovne:

- kontrolovala rozdiel v celkovej sume položky nad 5 000€ a 10 000€

- ako kontrolný parameter bol použitý aj percentuálny rozdiel v jednotkovej cene položky

- vždy, keď niektorý alebo aj všetky uvedené parametre vyskočili, tak bola položka označená.

Komisia následne roztriedila jednotlivé položky určené na vysvetlenie mimoriadne nízkej ponuky do viacerých kategórií, ktoré boli farebne odlíšené. Položky, ktoré boli označené rovnakou farbou, mali v pravom stĺpci vysvetlené, ako má byť mimoriadne nízka cena vysvetlená. V prípade, ak komisia žiadala zdôvodniť cenu položky - uviesť kalkulačný rozbor jednotkovej ceny, ktorý uchádzač použil pri oceňovaní, bolo potrebné uviesť aj dôkazy preukazujúce hospodárnosť jeho stavebných postupov. Uvedené bolo potrebné zdôvodniť a zdokladovať aj pri označení „zdôvodniť predloženú cenu ako celok (nebolo potrebné zdôvodňovať jednotlivé položky z kategórie)“. V tomto prípade cenu nebolo potrebné zdôvodňovať po jednotlivých položkách, ale ako celok. Pri označení „uviesť konkrétny ocenený produkt resp. plánovaný ekvivalent“ požadovala komisia uviesť kalkulačný rozbor jednotkovej ceny, ktorý uchádzač použil pri oceňovaní a takisto požadovala uviesť konkrétny produkt, ktorý uchádzač plánuje v danej cene pri stavbe použiť spolu s webovým odkazom na technickú špecifikáciu, pripadne predložením technického listu, resp. iného dokladu preukazujúceho splnenie parametrov.

Uchádzačovi bola zaslaná žiadosť o vysvetlenie dňa 10.12.2024, pričom na odpoveď mu bola poskytnutá lehota
5 pracovných dní odo dňa odoslania tejto žiadosti. Dňa 17.12.2024 (v stanovenej lehote) uchádzač doručil odpoveď na vysvetlenie.

Posúdenie vysvetlenia mimoriadne nízkej ponuky komisiou tvorí prílohu č. 2 tejto zápisnice.

Komisia po dôkladnom posúdení vysvetlenia uchádzača akceptuje vysvetlenie mimoriadne nízkej ponuky a predbežne úspešným uchádzačom podľa návrhov na plnenie kritérií - súčtu jednotlivých bodov - je:

**HORNEX, a.s.**

**Agátová 4D**

**841 01 Bratislava**

**IČO:35802570**

Počas celého procesu verejného obstarávania verejný obstarávateľ skúmal, či u zainteresovaných osôb (v zmysle § 23 zákona) existuje/neexistuje konflikt záujmov. Žiaden konflikt záujmov nebol identifikovaný a žiadna zainteresovaná osoba neoznámila verejnému obstarávateľovi, že by bola v konflikte záujmov vo vzťahu k niektorému uchádzačovi.

**4. § 53 ods. 8 bod c) d) a f) zákona sa neuplatňuje. Zoznam subdodávok nie je komisii v tejto fáze verejného obstarávania známy ako ani úspešný uchádzač.**

Neoddeliteľnou súčasťou tejto zápisnice sú nasledujúce prílohy:

č. 1 – dopytujúce maily na preverenie skúsenosti stavbyvedúceho uchádzača **HORNEX, a.s.** a odpovede na ne

č. 2 – posúdenie vysvetlenia mimoriadne nízkej ponuky - **HORNEX, a.s.**

Zápisnicu vypracoval: Ing. Lenka Batková------------------------, dňa 20.12.2024

Súhlas jednotlivých členov komisie so znením tejto zápisnice:

Mgr. Martin Dufala, PhD. --------------------------------------------

doc. JUDr. Hana Kováčiková, PhD. --------------------------------------------

Ing. Albert Priehoda, PhD. --------------------------------------------

JUDr. Michal Adamík --------------------------------------------

Ing. Roman Rosina --------------------------------------------

Ing. Lenka Batková --------------------------------------------

Mgr. Art. Tomáš Kružlík --------------------------------------------

Ing. arch. Lukáš Rypák --------------------------------------------

Ing. arch. Karol Volf --------------------------------------------